Stjórnanda ökutækis er við akstur óheimilt að nota farsíma , snjalltæki eða önnur raftæki sem truflað geta aksturinn , án handfrjáls búnaðar . Akstur án réttinda Svipta skal þann sem ekið hefur ökutæki án þess að hafa fengið til þess réttindi , réttinum til að öðlast ökuskírteini í fjóra mánuði og framlengja í fjóra mánuði fyrir hvert skipti sem ekið er án réttinda . Ef svipta þarf þann sem ekki hefur náð tilskildum aldri til að aka ökutæki , skal miða við þann dag sem hann nær tilskildum aldri . Svipta skal þann sem ekið hefur ökutæki án þess að hafa fengið til þess réttindi réttinum til að öðlast ökuskírteini í fjóra mánuði . Hafi viðkomandi ekki náð tilskildum aldri þegar brotið var framið skal miða sviptinguna við þann dag er hann nær tilskildum aldri , en að öðrum kosti gilda almennar reglur um upphaf sviptingartíma . Framlengja skal sviptingu réttar til að öðlast ökuskírteini um fjóra mánuði fyrir hvert skipti sem ekið er án ökuréttinda . Létt bifhjól í flokki I Létt bifhjól í flokki I eru nú skráningar - og skoðunarskyld . Samgöngustofa mun kynna og upplýsa um það hvenær og með hvaða hætti skráningarskylda verður útfærð . Eigandi ( umráðamaður ) vélknúins ökutækis ber ábyrgð á skráningu þess í ökutækjaskrá og að skráningarmerki sé sett á það áður en það er tekið í notkun . Sama á við um eftirvagn vélknúins ökutækis . Ökutæki , skráð hér á landi , sbr. 1. mgr. 72. gr. , skal færa til reglubundinnar almennrar skoðunar ( aðalskoðunar ) í samræmi við reglur sem ráðherra setur á grundvelli 3. mgr . Í lögunum telst ökumaður ekki geta stjórnað ökutæki örugglega ef vínandamagn mælist 0,2‰ í blóði hans . Hlutlægu mörkin sem segja til um það hvort ökumaður geti stjórnað ökutæki örugglega eru því lækkuð úr 0,5‰ í 0,2‰ . Refsimörk verða þó áfram miðuð við 0,5‰ og verður ökumönnum því ekki gerð refsing nema áfengi í blóði mælist yfir 0,5‰ . Ráðherra er veitt heimild til að setja reglugerð þar sem kveðið er á um vanhæfismörk vegna lyfja sem hafa áhrif á aksturshæfni . Þannig verður ráðherra heimilt að setja reglur sem kveða á um það með hlutlægum hætti hvenær ökumenn teljast ekki geta stjórnað ökutæki örugglega vegna neyslu lyfja . Ökutæki , skráð hér á landi , sbr. 1. mgr. 72. gr. , skal færa til reglubundinnar almennrar skoðunar ( aðalskoðunar ) í samræmi við reglur sem ráðherra setur á grundvelli 3. mgr . Ákvæðið gildir þó ekki um dráttarvélar , aðrar en þær sem hannaðar eru til aksturs yfir 40 km hraða á klst. og eru aðallega notaðar á opinberum vegum ... Hraði í vistgötum lækkaður Búið er að lækka hraðann í vistgötu niður í 10 km á klst . Um vistgötu ber að aka hægt og eigi hraðar en 10 km á klst . Viðvörunarþríhyrningur og hættuljós Nú er skylda að setja upp viðvörunarþríhyrninginn og kveikja á hættuljósi ef ökutæki er stöðvað vegna umferðaróhapps eða vélarbilunar eða af öðrum orsökum á stað þar sem bannað er að stöðva ökutæki eða leggja því . Áður var einungis talað um viðvörunarbúnað og notkun hans í reglugerð um gerð og búnað ökutækja nr. 822 / 2004 Skyldur ökumanns þegar ökutæki hefur stöðvast í sérstöku tilviki . Heilbrigðisskilyrði fyrir ökuréttindum Í lögunum er ákvæði um að lögregla skuli afturkalla ökuréttindi ökumanns tímabundið í þrjá mánuði ef vafi leikur á að ökumaður uppfylli heilbrigðisskilyrði til að fá útgefið ökuskírteini . Ökumaður skal svo gangast undir mat á aksturshæfni sinni undir umsjón trúnaðarlæknis Samgöngustofu og verða ökuréttindi ekki gild að nýju fyrr en að loknu slíku mati . Afturköllun ökuréttinda Víðtækara ákvæði er í lögunum um þá sem eru sviptir og þurfa að sækja sérstakt námskeið á vegum Samgöngustofu . Heimilt er að taka gjald vegna þess kostnaðar sem hlýst af starfi trúnaðarlæknis Samgöngustofu . Umrætt gjald skal ekki vera hærra en raunkostnaður Samgöngustofu vegna starfs trúnaðarlæknisins . Gjaldinu er ætlað að standa straum af launakostnaði og sérstökum kostnaði við mat á aksturshæfni . Öryggisbelti í hópbifreiðum Ekki er heimilt að veita undanþágu frá notkun öryggis - og verndarbúnaðar í hópbifreiðum í almenningsakstri í dreifbýli á vegum þar sem heimilt er að aka hraðar en 80 km á klst . Ráðherra getur sett reglur um undanþágu frá skyldu til að nota slíkan búnað , m.a. við sérstakan akstur og fyrir farþega hópbifreiða í almenningsakstri í þéttbýli . Ekki er heimilt að veita undanþágu frá notkun öryggis - og verndarbúnaðar í hópbifreiðum í almenningsakstri í dreifbýli á vegum þar sem heimilt er að aka hraðar en 80 km á klst . Sjálfkeyrandi ökutæki Prófanir á sjálfkeyrandi ökutækjum verða heimilar , að fengnu leyfi Samgöngustofu og að uppfylltum nánar tilteknum skilyrðum . Ökumanni er óheimilt að aka gegn rauðu umferðarljósi . Við rautt ljós skal ökutæki stöðvað áður en komið er að stöðvunarlínu eða , ef stöðvunarlínu vantar , umferðarljósastólpa . Óheimilt er að skipta um akrein við hring eða á milli ytri og innri hrings í hringtorgi . Í lögunum er lagt bann við því að fleygja sorpi út úr ökutæki eða skilja eftir á vegi sorp eða annað sem óhreinkar veg eða náttúru , jafnvel þótt það hafi ekki í för með sér hættu eða óþægindi fyrir aðra vegfarendur . Í gildandi umferðarlögum er aðeins lagt bann við því að fleygja eða skilja sorp eftir á vegi það sem getur haft í för með sér hættu eða óþægindi fyrir umferðina . Eigi má fleygja út úr ökutæki , skilja eftir á vegi eða strengja yfir opinn veg í leyfisleysi neitt það sem getur haft í för með sér hættu eða óþægindi fyrir vegfarendur . Eigi má fleygja út úr ökutæki eða skilja eftir á vegi sorp eða annað það sem óhreinkar veg eða náttúru , jafnvel þótt það hafi ekki í för með sér hættu eða óþægindi fyrir aðra vegfarendur . Veghaldara verður nú heimilað að takmarka eða banna umferð um stundarsakir á vegi eða svæði þegar mengun er yfir heilsufarsmörkum eða hætta talin á að svo verði . Til grundvallar banni skal liggja fyrir rökstuðningur , studdur mæliniðurstöðum og mengunarspám . Ráðherra er heimilt að setja reglugerð með nánari ákvæðum um takmarkanir vegna mengunar . Upplýsingar um slíkar takmarkanir skulu gefnar með umferðarmerkjum og auglýsingum á opinberum vettvangi , svo sem á vefsetri Vegagerðarinnar eða sveitarfélags eða með öðrum tryggum hætti . Fært er í lög að ökukennarar þurfi að stunda nám og standast próf í viðkomandi ökutækjaflokki en kveðið hefur verið á um það í reglugerð hingað til . Gerð er sú krafa að ökukennarar þurfi að fullnægja kröfum um líkamlegt og andlegt hæfi sem gerðar eru til ökumanna sem annast farþegaflutninga í atvinnuskyni . Þá verður heimilt að synja þeim um starfsleyfi sem hefur hlotið dóm fyrir kynferðisbrot . Hjólað á miðri akrein þar sem hámarkshraði er 30 km á klst . Hjólreiðafólk má hjóla á miðri akrein þar sem hámarkshraði er 30 km á klst . Almennt skal hjólreiðamaður halda sig hægra megin á þeirri akrein sem lengst er til hægri .